Uredba Komisije (EGS) št. 639/91

z dne 14. marca 1991

o odpravi dajatev po tarifnih plafonih, ki so uvedeni v okviru splošnih tarifnih preferencialov z Uredbo Sveta (EGS) št. 3897/89 v zvezi z nekaterimi tekstilnimi izdelki po izvoru iz Tajske, Pakistana in Kitajske, ter o razveljavitvi Uredb (EGS) št. 3891/90 in (EGS) št. 3892/90

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3897/89 z dne 18. decembra 1989 o uporabi splošnih tarifnih preferencialov za 1990 v zvezi s tekstilnimi izdelki po poreklu iz držav v razvoju [1], kakor je bila spremenjena z Uredbo (EGS) št. 3211/90 [2] in zlasti tretjega odstavka člena 12 Uredbe,

ker se v skladu s členi 1 do 10 Uredbe (EGS) št. 3897/89 odobri opustitev carin v smislu preferencialnih tarifnih plafonov in v mejah posameznih plafonov, določenih v stolpcu 8 Priloge I navedene uredbe v zvezi z vsako kategorijo obravnavanega proizvoda; ker lahko Komisija v skladu tretjim odstavkom člena 12 navedene uredbe po 31. decembru 1990 sprejme ukrepe za odpravo plačevanja dajatev po kateri koli posamezni preferencialni tarifni omejitvi, če se te omejitve presežejo, zlasti zaradi urejanja uvoza, dejansko opravljenega med obdobjem preferencialne tarife;

ker so v zvezi s proizvodi iz kategorije 28 (zaporedna št. 40.0280) po poreklu iz Tajske in Pakistana ter iz kategorije 97 (zaporedna št. 40.0970) po izvoru iz Kitajske zadevni plafoni fiksirani na 104000 kosov in štiri tone, v tem zaporedju; ker so zaračunane količine med preferencialnim obdobjem leta 1990 presegle zadevne plafone;

ker se zdi primerno sprejeti ukrepe za odpravo dajatev po navedenih plafonih v zvezi s Tajsko in Pakistanom za kategorijo 28 ter v zvezi s Kitajsko za kategorijo 97;

ker Uredba Komisije (EGS) št. 3891/90 z dne 21. decembra 1990 o ponovni uvedbi obračunavanja carin, ki se uporabljajo za proizvode kategorije št. 28 (zaporedna št. 40.0280) po izvoru iz Tajske ali Pakistana, za katere se uporabljajo preferencialne tarifne določbe Uredbe Sveta (EGS) št. 3897/89 [3], in Uredbe Komisije (EGS) št. 3892/90 z dne 21. decembra 1990 o ponovni uvedbi carin, ki se uporabljajo za proizvode kategorije 97 (zaporedna številka 40.0970) po izvoru iz Kitajske, za katere se uporabljajo preferencialne tarifne določbe Uredbe Sveta (EGS) št. 3897/89 [4], ne služita nobenemu namenu zaradi zakasnitve njihove objave; ker ju je zato treba razveljaviti,

SPREJELA NASLEDNJO UREDBO:

Člen 1

Količine, za katere se zaračunajo dajatve po tarifnih plafonih, uvedenih z Uredbo (EGS) št. 3897/89 v zvezi s proizvodi in njihovim izvorom, ki so navedeni v preglednici spodaj, se ne odobrijo od 1. januarja 1991.

Zaporedna št. | Kategorija (enota) | Oznaka KN | Poimenovanje | Poreklo |

40.0280 | 28 (1000 kosov) | 6103411061034190610342106103429061034310610343906103491061034991 | Hlače z oprsnikom in naramnicami, jahalne hlače in kratke hlače (razen kopalnih hlačk), pleteni ali kvačkani, iz volne, bombaža ali umetnih vlaken | Tajska Pakistan |

6104611061046190610462106104629061046310610463906104691061046991 |

40.0970 | 97 (ton) | 5608111156081119560811915608119956081911560819195608193156081939560819915608199956089000 | Mreže in mrežasti izdelki iz motvozov, vrvi ali konopcev, izgotovljene ribiške mreže iz preje, motvozov, vrvi ali konopcev | Kitajska |

Člen 2

Uredbi (EGS) št. 3891/90 in (EGS) št. 3892/90 se razveljavita.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba se uporablja od 1. januarja 1991.

Ta uredba je v celoti zavezujoča in se neposredno uporablja v vseh državah članicah

V Bruslju, 14. marca 1991

Za Komisijo

Christiane Scrivener

Članica Komisije

[1] UL L 383, 30.12.1989, str. 45.

[2] UL L 308, 8.11.1990, str. 1.

[3] UL L 367, 29.12.1990, str. 155.

[4] UL L 367, 29.12.1990, str. 157.

--------------------------------------------------